El debat sobre el dret de manifestació es desconfina als carrers - directa.cat\nConcentracions reivindicatives de signe molt divers han tornat a fer-se visibles als carrers dels Països Catalans des de fa uns dies, des de personal sanitari fins a xarxes ciutadanes, l'esquerra independentista o l'extrema dreta espanyolista. Durant els mesos de confinament, diversos pronunciaments judicials (fins i tot del Tribunal Constitucional) van denegar permisos per manifestar-se físicament, argumentant que el dret a la salut prevalia per damunt del de la llibertat d'expressió i opinió. Malgrat que ara comencin a autoritzar-se, penalistes com Benet Salellas o Anaïs Franquesa temen una regressió d'aquest dret en l'escenari post COVID-19\nConcentració amb distàncies de seguretat a la plaça de la Virreina de Gràcia el passat dimecres, 20 de maig / Victor Serri\n“El dret a la protesta s’aconsegueix exercint-lo.” Aquesta frase, que ressonava a la plaça de Sant Jaume dissabte passat, 23 de maig, en la concentració convocada per la Plataforma 3 d’Octubre, va prenent forma des de fa uns dies als carrers i places dels Països Catalans al llarg de les darreres setmanes, després que els governs de la Generalitat i de l’Estat espanyol hagin suspès aquest dret fonamental.\nFa una setmana, el dimarts dia 19, es van produir concentracions a sis districtes de la capital catalana sota el lema “L’economia i el treball al servei de la vida”. Diverses organitzacions de l’esquerra independentista i anticapitalista van convocar les manifestacions en defensa dels serveis públics, el repartiment de la riquesa i en contra del patriarcat. Al barri de Gràcia, sota un fort dispositiu policial comandat pel cap local de l’ARRO dels Mossos, Jordi Arasa, la protesta va acabar amb una dona detinguda. I l’endemà s’hi va produir una nova concentració, en la qual una quarantena de persones van burlar l’operatiu policial canviant la ubicació de la manifestació de la plaça de la Vila a la de la Virreina. Una setmana més tard, pràcticament una cinquantena de pobles i viles d’arreu del territori secunden la concentració als seus carrers i més de vuitanta organitzacions i col·lectius s’han adherit al manifest.\nDes de fa un mes llarg, tot concentrant-se davant dels hospitals, el personal sanitari canviava els aplaudiments de reconeixement per la reivindicació del 5% del salari que el govern català els va retallar deu anys enrere\nUn mes abans, coincidint amb l’aprovació dels pressupostos de la Generalitat de Catalunya, el personal sanitari de diversos hospitals públics interrompien la seva feina a les 8 de la tarda, hora habitual en aquell moment dels aplaudiments des de finestres i balcons de les llars. Concentrant-se davant dels hospitals, el personal sanitari canviava els aplaudiments de reconeixement per la reivindicació del 5% del salari que el govern català li va retallar deu anys enrere. I que cap dels governs posteriors ha restituït. La protesta de les sanitàries saltà novament a l’esfera mediàtica el 12 de maig, Dia Internacional de la Infermeria, en què les professionals van sortir dels seus centres de treball per reivindicar millores laborals.\nExercici de drets suspesos\nLa mateixa data en què s’aprovaven els pressupostos catalans, Lluita Internacionalista veia com el dret de reunió i manifestació quedava suspès. Congelat. Aquesta organització política es va trobar amb la prohibició del Departament d’Interior que una trentena de persones es manifestessin davant del Parlament de Catalunya respectant el distanciament físic decretat per sanitat. La conselleria dirigida per Miquel Buch va comunicar que el dret a reunió no es podria exercir mentre durés l’estat d’alarma. L’organització va recórrer la decisió al Tribunal Superior de Justícia de Catalunya, que se’n va desentendre argumentant que la competència en aquell moment era de l’Estat i no de la Generalitat.\nProtesta de personal sanitari fa unes setmanes davant de l’Hospital de la Vall d’Ebron, a Barcelona |Marta López Mas\nPer l’advocat Benet Salellas, que representava Lluita Internacionalista, la prohibició de manifestació el 24 d’abril, així com la negativa que també va rebre el sindicat Intersindical Alternativa (IAC) de fer una concentració al carrer l’1 de Maig, suposen una doble regressió: la pèrdua de drets fonamentals com el de reunió i manifestació juntament amb la recentralització de competències per part del govern central.\nL’advocada del centre Irídia Anaïs Franquesa recorda que “els drets no són regals o renúncies de l’Estat, sinó la seva obligació i els límits del seu poder”\nEl paraigua jurídic per a la retallada de drets es confirmava a propòsit del Primer de Maig, amb un pronunciament del Tribunal Constitucional (TC) davant la demanda del sindicat gallec Central Unitària de Treballadores (CUT), en el qual la judicatura va posar el dret a la salut pública per sobre de la resta de drets que es podrien exercir d’una manera compatible, com el de manifestació.\nConcentració a plaça de Sant Jaume de Barcelona el dissabte 23 de maig, convocada per la Plataforma 3 d’Octubre |Ignasi Escudero\nPer Anaïs Franquesa, advocada penalista del centre Irídia, aquesta prohibició és preocupant perquè genera un precedent. Malgrat que el TC no va prohibir les protestes de manera genèrica, adoptà una visió molt restrictiva, mentre que altres estaments judicials, com el Tribunal Superior de Justícia d’Aragó o el de Navarra, han dictat resolucions més garantistes de drets. A Saragossa, el dia 1 de maig sí que es va celebrar una marxa amb automòbils convocada per diverses organitzacions sindicals. Per l’advocada d’Irídia, cal recordar que “els drets no són regals o renúncies de l’Estat, sinó la seva obligació i els límits del seu poder”.\nL’extrema dreta, al carrer\nFranquesa assenyala que en les darreres setmanes “s’està passant de la prohibició absoluta a la permissivitat, que és l’obligació de les administracions”. El 20 de maig la Fiscalia del Tribunal Suprem feia arribar una carta a totes les fiscals en què recordava, a la vista de l’alt nombre de consultes rebudes, que el dret a reunió i manifestació no quedava anul·lat amb l’estat d’alarma. Per Salellas, “el primer moment en què la judicatura catalana canvia de criteri i accepta començar a validar, amb determinades condicions, el dret a la protesta al carrer, és per validar les manifestacions de l’extrema dreta”.\nManifestació en cotxes convocada per Vox dissabte passat a Castelló |Noa Tendero\nEn efecte, un dia després que Jordi Arasa detingués una manifestant al barri de Gràcia, el passeig de la Bonanova era l’escenari d’una nova concentració. També supervisada policialment per aquest comandament, es tractava d’una protesta espanyolista en contra del govern de Pedro Sánchez, que va acabar sense cap intervenció policial, malgrat que les persones que hi participaven no complien, de forma majoritària, cap distanciament físic necessari. Un fet semblant va succeir al barri de l’Eixample de València, on l’organització d’extrema dreta España 2000 va convocar una manifestació diària durant la setmana passada amb el mateix propòsit. La concentració no va arribar a produir-se, per falta de quòrum, a partir del tercer dia.\nPer l’advocat Benet Salellas, “el primer moment en què la judicatura catalana canvia de criteri i accepta començar a validar el dret a la protesta al carrer és per validar les manifestacions de l’extrema dreta”\nMentre a la plaça de Sant Jaume ressonaven les paraules de la Plataforma 3 d’Octubre, el partit d’extrema dreta Vox es manifestava de manera motoritzada per les capitals de província d’arreu de l’Estat, sense aconseguir aplegar el miler de vehicles en tot Catalunya, però sí a ciutats com València i Palma, on va arribar a reunir 1.800 vehicles. Es van comptabilitzar menys d’una trentena de cotxes i motos a Tarragona, Lleida i Girona. A Barcelona la suma va ser de 500 vehicles segons la Guàrdia Urbana i de 180 segons diverses agències de notícies.\nAnaïs Franquesa Benet Salellas Central Unitaria de Traballadoras Centre Iridia Dret de manifestació España 2000 Esquerra Independentista LLuita internacionalista Mossos d'Esquadra Tribunal Consitucional Vox\n« És el moment d’accelerar la transició a sistemes alimentaris locals i sostenibles\nDesbordar la cultura »


El Cadí té el repte de consolidar el bloc - Regió7 :: El Diari de la Catalunya Central\nEl Cadí té el repte de consolidar el bloc\nEl club proposa seguir al tècnic Bernat Canut, espera la decisió de Yurena Díaz per al dia 15 i està a prop de renovar Kraker\nMehryn Kraker, Yurena Díaz, Nogaye Lo, Marta Montoliu, Ariadna Pujol, Andrea Vilaró, Georgina Bahí, Helena Oma, Shereesha Richards i Caitlyn Ramírez, abans del duel a Gernika toni solanelles\nMantenir el bloc, retenir tantes peces importants com sigui possible. És el repte de cada estiu a la Seu. L'objectiu del Cadí. Enguany potser encara una mica més. La bona marxa de l'equip a la Lliga Femenina, en quedar a tocar dels play-off amb un grup que encara no arriba als 24 anys de mitjana, porta el club urgellenc a pensar que poder consolidar la columna vertebral és bàsic. Amb aquest horitzó, si els euros i el mercat ho permeten, treballa el Sedis Bàsquet. Renovar el tècnic Bernat Canut i esperar la decisió de la base Yurena Díaz –que té de marge fins al 15 d'abril per acordar no haver de complir el segon any de contracte– són les dues primeres estacions del projecte 2018-19. Pel mig encara es podria colar la confirmació de la continuïtat d'una de les peces clau en el curs recentment acabat: Mehryn Kraker.\nL'entitat s'agafa uns dies de calma abans de la tempesta. Però Canut ja sap que el club compta amb ell, i les tres estrangeres que han format part de la darrera plantilla –l'esmentada Kraker, la també americana Caitlyn Ramírez i la jamaicana Shereesha Richards– van volar dimarts cap als Estats Units sabent que agradaria que tornessin. Si l'economia i altres cants de sirena ho permeten. L'entitat ha disposat d'un pressupost per al primer equip femení de 300.000 euros, un dels cinc més baixos de la lliga. La voluntat és acostar-se als 400.000 l'any que ve. El 155, sí, han llegit bé, no ho fa gens fàcil. D'aconseguir-ho serà més factible –que no segur– mirar de renovar tantes jugadores com sigui possible i no haver de començar de zero, o gairebé, com altres cursos. La direcció esportiva del club, però, treballa amb un escenari d'haver de fer entre dos i quatre retocs.\nVilaró i Pujol, úniques segures\nDe l'equip que dissabte va finalitzar la temporada a Gernika, només hi ha dues peces que tinguin assegurada la continuïtat i que es mantenen treballant a la Seu aquests dies. Andrea Vilaró i Ariadna Pujol van signar l'estiu passat per a dues campanyes. L'ala de Mataró es preveu que sigui, de fet, el gran reforç exterior. Una lesió en la primera jornada de lliga la va deixar KO tot el campionat. Ara ja està pràcticament al cent per cent. Vilaró també ha acabat molt bé la temporada, com reconeix ella mateixa, i el club voldria que, més que de base, actués en posicions més exteriors el curs que ve. Per això el Cadí tindrà, segur, una base nova la propera temporada. I s'espera la decisió de Yurena Díaz. El club li va signar l'any passat dos anys a la canària que ella unilateralment pot decidir trencar ara.\nQui segur que no continuarà és la mallorquina Nogaye Lo. Ho va confirmar ella mateixa a les xarxes socials. Discrepa amb el club sobre el seu rendiment, però és clar que la jove pivot no ha experimentat l'eclosió que d'ella s'esperava en la segona temporada. Per tant, caldrà buscar un nou sostre. I esperar poder retenir Georgina Bahí –s'hi compta del tot, a més és la capitana i des del punt de vista humà se la considera també un actiu, com pot ser també Marta Montoliu– i Shereesha Richards. La condició de cotonou de la jamaicana i el seu rendiment constant la fan una peça ben interessant. La noia ho sap. El problema és que els seus agents, també. Com ho saben els de Caitlyn Ramírez. L'ameríndia ha estat una de les revelacions del curs i té alguns pretendents amb més calés a la caixa. De França, per exemple.\nEls agents de Ramírez admeten que la renovació no serà fàcil. Però encara no tenen res fet. Ni dit ni firmat. Més assequible sembla poder disposar de l'altra americana: la renovació de Mehryn Kraker sembla factible. Ho admeten els seus representants. «Estem treballant per renovar el seu contracte amb el Cadí una temporada més i estem a prop de tancar un acord». Oli en un llum. Perquè la shooter de l'equip ha donat un excel·lent rendiment dins i fora de la pista. Com Helena Oma, una altra peça clau en la remuntada experimentada pel Cadí a partir, justament, de la seva arribada el novembre passat.\nCedida per l'Uni Girona, l'ala de Terrassa admet que haver fet el pas de traslladar-se a la Seu «és una de les millors decisions que he pres» i que gràcies al seu pas pel Cadí «he tornat a agafar confiança i he conegut més la lliga». No obstant això, Oma té un any més de contracte amb el club gironí i tot està en l'aire, ja que el club d'origen decidirà. S'ha de reincorporar a la disciplina de l'equip de Fontajau. El Cadí en vol una nova cessió. O, si escau, un fitxatge en tota regla. El mercat, però, tot just comença a moure la cua. I els primers a tancar operacions són els que tenen més bitllets a la cartera. A la Seu els toca esperar. Ho saben de cada any.\nLa coincidència de les capitanes, «un any de menys a més». Esports


Les presons catalanes van registrar una agressió a funcionaris cada dos dies en 2018 segons CC.OO.\nUna agressió a funcionaris cada dos dies: la xifra del terror de les presons catalanes\nLes agressions directes d'interns de les presons catalanes a funcionaris de presons es van situar en 2018 en 185 casos, el que suposa que cada dos dies es va produir un incident d'agressió consumada a un o més treballadors, segons un informe fet públic aquest dilluns per CC .OO.\nEn un comunicat, el sindicat ha explicat aquest dilluns que si el 2016 la xifra d'agressions va ser de 103, a l'any següent van augmentar fins a les 144, i el 2018 s'han situat en les 185 agressions directes, si bé fonts coneixedores precisen que la majoria (147) són lleus.\nSegons el citat informe, els incidents greus (agressions directes, temptatives greus i lesions amb baixa laboral) contra funcionaris "es disparen de manera absolutament descontrolada": el 2016 hi va haver 46 incidents greus, en 2017, 57, i el 2018, 95.\nEl nombre d'incidents totals, que engloben agressions greus i lleus, temptatives i lesions, també ha augmentat: si el 2016 van ser 313, el 2017 es van situar en les 411 i el 2018 a 503, i si només es compten agressions i temptatives, la xifra en 2018 va ser de 424.\nNo obstant això, fonts de la Conselleria han precisat que no és possible comparar les xifres de 2018 amb les de 2016 perquè es van introduir modificacions en el sistema de recompte per fer-lo més exhaustiu.\nSegons el sindicat, les presons de Quatre Camins, a la Roca del Vallès (Barcelona), i Brians 1, a Sant Esteve Sesrovires (Barcelona), són els "forats negres del sistema" ja que concentren el 48% de les agressions i intents d'agressions.\nAixí mateix, un altre problema per al sindicat és l'envelliment de la plantilla "a causa d'una política suïcida en matèria de personal", entre altres coses perquè no hi ha hagut oposicions des de fa deu anys, ja que dels 4.644 treballadors penitenciaris a Catalunya, 1.300 tenen 55 anys o més, i altres 1.091 tenen entre 50 i 54.


D´AQUÍ AQUÍ: BOLLYWOOD\nDespres d'unes advertencies a la pantalla, com que fer en cas que esclati una bomba, de sobte tothom es posa dempeus. La bandera india oneja a tota pantalla al cinema Regal de Mumbai mentre sona l'himne indi.\nAixi comenca una pel.licula a la meca del cinema mundial. Aqui a Mumbai es produeixen mes pelis que a Hollywood. La majoria son pel.licules comercials per consum intern, romantiques, musicals amb moltes coreografies, pero sense sexe, ni tan sols petons. La minoria de pel.licules produides reflecteixen una india realista. Son aquestes darreres pel.licules les que despres guanyen premis en festivals internacionals. Els pocs dies que hem estat en aquesta ciutat, hem vist una gravacio al carrer i fa poca estona una persona em preguntava mentre era a l'hostal, si volia participar en una en una peli de Bollywood. La majoria de papers son per fer de simple figurant, i paguen poca cosa per moltes hores de feina, pero be, mai se sap, ara que no tenim feina...\nSom a Mumbai, la capital de l'estat indi de Maharashtra, que amb una poblacio de 17 milions d'habitants es la ciutat mes gran de tota la India.\nVan ser els portuguesos que anomenaren a la badia on s'establiren al s.XVI Bom Bahia, nom del que derivaria la Bombay britanica. El 1996 es va canviar el nom per l'antic utilitzat pels habitants kalis provinent de la deessa Mumba.\nTot i l'enormitat de la ciutat, Mumbai representa un oasis dintre d'India. Una ciutat ordenada (entre cometes), tranquil.la (entre cometes), cosmopolita, moderna, amb gratacels pero tambe amb edificis victorians de la herencia britanica. Vam entrar a l'esglesia de St. Thomas (el primer edifici aixecat pels anglesos al s. XVII) on uns nens assajaven unes nadales de cara al proper Nadal, mentre a l'exterior veiem passar alguns dels busos vermells de dos pisos que circulen pel centre. Per uns moments dubtem si som a la India o a Londres. Pero al sortir de l'esglesia "topem" amb una de les poques vaques al carrer que veiem en aquesta ciutat. Som a l'India, encara.\nPublicat per Albert a les 4:50\nMadVeras 19 de desembre de 2007 a les 13:04\njejeje... ens han dit que quan estem alla, que una cosa qie no podem deixar de fer es veure una peli de bollywood allà... jejejejeje


Enrique Martín convoca a les noves cares pel partit contra el Rayo\nFali, durant el Nàstic-Almería\nFali, durant el Nàstic-Almería.\nL'enfrontament es disputarà aquest dissabte les 18 hores a l'estadi Cerro del Espino\nActualitzada 01/02/2019 a les 18:24\nEl Nàstic ha fet pública la llista de jugadors que viatgen a Madrid per disputar el partit de la jornada 24 contra el rayo Majadahonda. Enrique Martín aposta per últimes incorporacions, després que ahir dijous a les 23.59 hores es tanqués el mercat de fitxatges d'hivern. Per aquest motiu, els nous jugadors Josema, Cotán i Miguel Palanca podran mostrar-se davant l'afició del Rayo, a excepció de José Kanté que no ha estat convocat.\nL'equip gran comptarà amb 20 homes a la gespa del Cerro del Espino: Josema, Fali, Javi Márquez, Barrada, Uche, Sadik, Bernabé, Palanca, Pipa, Imanol G., Mikel, Cotán, Noguera, Abraham, Pol V., L. Suárez, Brugui, Viti i Salva.\nEl partit es disputarà aquest dissabte, 2 de febrer, a les 18 hores a l'estadi Cerro del Espino.\nEnrique Martín: «No tinc ni idea si tenim equip per remuntar»\nComenta el contingut : Enrique Martín convoca a les noves cares pel partit contra el Rayo


Libro de Temari 2 Administratiu-va Institut Català de la Salut | ADAMS\n3.ÀREA DE RECURSOS HUMANS\nTema 11. L’Estatut Marc del personal estatutari dels serveis de salut. Normes generals de la llei. Objecte. Àmbit d’aplicació. Normes sobre el personal estatutari. Principis i criteris d’ordenació del règim estatutari.\nTema 12. Classificació del personal estatutari. Criteri de classificació. Personal estatutari sanitari. Personal estatutari de gestió i serveis. Personal estatutari fix. Personal estatutari temporal. Drets i deures: individuals i collectius.\nTema 13. Jornada de treball, permisos i llicències. Situacions del personal estatutari. Règim disciplinari. Incompatibilitats. Representació, participació i negociació col•lectiva. Els pactes i els acords amb les organitzacions sindicals.\nTema 14. Adquisició, pèrdua i renúncia a la condició de personal estatutari fix. Provisió, selecció i promoció interna. Mobilitat del personal. Carrera professional. Retribucions.\nTema 15. II Acord de la Mesa Sectorial de Negociació de Sanitat sobre les condicions de treball del personal estatutari de l’Institut Català de la Salut. Sistemes d’incentivació i promoció professional: la carrera professional i la retribució variable per compliment d’objectius. Polítiques d’ocupació. Mesures de reordenació de la prestació assistencial i millores laborals.\nTema 16. El sistema espanyol de la Seguretat Social. La Llei de bases. Principis informadors. El Text refós de la Llei general de la Seguretat Social: estructura i contingut. La Llei 241997, de 15 de juliol, de consolidació i racionalització del sistema de Seguretat Social.\nTema 17. La constitució de la relació jurídica d’assegurament. Inscripció d’empreses. Afiliació, altes i baixes: procediment, cotització. Bases i tipus de cotització. Subjectes obligats i responsables de la cotització. Acció protectora: contingències i prestacions.\nTema 18. L’Estatut bàsic de l’empleat públic. Àmbit d’aplicació. Principis generals. Afectació al règim jurídic del personal estatutari dels serveis de salut.\n4. ÀREA ECONÒMICA I FINANCERA\nTema 19. La comptabilitat pública. Conceptes generals. La comptabilitat de les empreses públiques. Elements de la comptabilitat de l’Institut Català de la Salut. Els estats financers de l’Institut Català de la Salut.\nTema 20. El pressupost de l’Institut Català de la Salut en el marc del pressupost de la Generalitat de Catalunya. Els principis pressupostaris. Estructura del pressupost. El cicle pressupostari. Procedència dels recursos de l’Institut Català de la Salut.\nTema 21. Execució del pressupost de l’Institut Català de la Salut. Execució de les despeses. Execució dels ingressos. El control financer permanent. Documents comptables i pressupostaris. Els crèdits pressupostaris i les modificacions. El control pressupostari.\nTé a les seves mans la nova edició del Temari 2 d'Administratiu/va, vàlid per a la preparació de les proves d’accés a aquesta categoria de l’Institut Català de la Salut.El seu contingut desenvolupa els Blocs 3 i 4 exigits en el programa oficial, publicat en la darrera convocatòria, de manera rigorosa i detallada. Aquest volum es completa amb els Temaris 1 i 3, el llibre de Qüestionaris; i el Temari i Qüestionari Transversals. En definitiva, es tracta de què aquest manual compleixi l’objectiu que tot opositor persegueix, optimitzar les hores d’estudi i acudir a l’examen amb garanties d’èxit.


Rakitic i Nainggolan, a punt per a l'inici de la Lliga de Campions - FC Barcelona\nHomeFutbolPrimer EquipNotíciesRakitic i Nainggolan, a punt per a l'inici de la Lliga de Campions\nRakitic i Nainggolan, a punt per a l'inici de la Lliga de Campions\n"Tenim una il·lusió molt gran per poder fer història i ser els primers en guanyar dos anys consecutius però cal anar pas a pas", assenyala el migcampista blaugrana abans del duel d'aquest dimecres contra l'equip italià El futbolista belga Radja Nainggolan destaca que en el debut a la Lliga de Campions 2015/16 “ens trobarem un equip fortíssim i hem de pensar en nosaltres”\nIvan Rakitic està a punt per iniciar la seva segona Lliga de Campions com a jugador blaugrana i, tal com assegura, també està il·lusionat per guanyar la seva segona orelluda. Una fita que suposaria, per al FC Barcelona, fer el que mai ningú ha aconseguit des del nou format de la Champions instaurat el 1992/93. “Tenim una il·lusió molt gran per poder fer història. Ens agradaria ser els primers a guanyar dos anys seguits”, ha dit Rakitic en aquesta entrevista a Barça TV. “Hem d’anar pas a pas, guanyar el primer partit, passar de grup i després ja veurem”, ha afegit.\nEl migcampista croat també ha definit l’AS Roma, el rival d’aquest dimecres, com un equip que “s’ha reforçat molt bé”. “Haurem d’estar preparats i treballar molt bé perquè és un equip de gran nivell i haurem de confiar en nosaltres”.\nRakitic: A cada fase del partit sabem què hem de fer i tenim una química molt bona entre el cos tècnic i el grup\nDes d’Itàlia, el jugador de l’AS Roma Radja Nainggolan també ha parlat, en un contingut especial, del duel que es jugarà a l’estadi Olímpic de la capital italiana. “Hem de pensar en el que hem de fer nosaltres, ja que som conscients que ens trobarem un equip fortíssim”, ha dit el jugador belga, tot afegint que “Si pensem massa en el Barça i els seus valors no traurem el millor que tenim”. “Hem de tenir clar qui som i on estem”.\nEntrevista a Radja Nainggolan [CAT] by fcbarcelona\n“Quan la pilota corri ja no hi haurà campions”


Entra en vigor la quarantena per a turistes internacionals enmig de crítiques d'empresaris - À Punt\nEntra en vigor la quarantena per a turistes internacionals enmig de crítiques d'empresaris\nEls visitants sols podran eixir a comprar aliments i altres productes bàsics o per anar a un centre de salut.\nViatgers baixant d'un avió. | Arxiu\n15 de maig 2020 - 09:34\nEls ciutadans estrangers que arriben a partir d'aquest divendres a Espanya hauran de guardar catorze dies de quarantena. Així ho marca una orde del Ministeri de Sanitat que entra en vigor hui i que obliga els turistes internacionals a guardar la quarantena i a limitar els desplaçaments a la compra d'aliments, medicaments, productes essencials o visites a centres mèdics. L'orde estarà en vigor mentre dure l'estat d'alarma.\nLa decisió arriba acompanyada de fortes crítiques per part de l'empresariat valencià, que considera que la quarantena perjudicarà encara més l'economia. La patronal autonòmica CEV ha dit aquesta setmana que sectors com el turisme, l'immobiliari, les empreses amb centres de treball a l'estranger o les que compren maquinària es veuran molt afectades per aquesta decisió del govern espanyol.


Terrassa mi ciudad ... Catalunya mi nación: El Dia, Edició dimars 5 de novembre de 1.935, pàg. 2\nAhir a principis de la tarda, al carrer Monistrol, Emilia Antonio i Palau, de 25 anys, casada, i habitant al carrer de Rosari d’Acunya, es trobà amb el seu Parent, Vicenç Palau, de 22 anys, resident al carrer del Bruch en aquesta ciutat.\nPel que sembla ambdós començaren a esbatussar-se i el Palau en un momento de furor agredí a l’Antonio amb una forquilla, causant-li una ferida al braç esquerre, que li fou curada al Dispensari Mèdic.\nPRÒXIMES VISTES DE CAUSA.\nEl vinent divendres, a dos quarts d'onze tindrà lloc el judici oral contra Josep Ribes, detingut per tinència il·licita d'armes.\nTambé pel vinent dilluns, dia 11 a la mateixa hora, hi haurà el judici contra Salvador Manzano i Baldomer Alaicón, acusats d’haver agredit fa uns dies el vigilant que presta serveis al carrer d’Arquímedes.\nAmbdues causes serán jutjades pel Tribunal d’Urgència.\nASSISTIDA AL DISPENSARI.\nAhir a Ies 7 de la tarda fou auxiliada a aquest centre, la nena de quatre anys Maria Sentenach per haver-se lesionat l'orella dreta a la via pública.\nOrganitzat per l’Agrupació Mútua Ferroviària de Ferrocarrils de Catalunya i a profit de les seves caixes de salut i invalidesa, tindrà lloc el vinent divendres, a les 9'15 de la nit un gran festival en el Teatre del Bosc de la barriada de Gràcia, representant-se Ia sarsuela "La Dolorosa" i acte de concert per la diva Maria Espinalt. Emília Aliaga, Emili Vendrell, Tino Folgar, Leopold Noble, Pasqual Alberó i la Banda Municipal de Barcelona.


La segregació escolar és un problema no resolt a Catalunya. En el marc del projecte "Què funciona en educació" ens preguntem: quines polítiques i instruments de gestió poden ser més efectives per a combatre-la?\nAquesta és la qüestió que es provarà de respondre a l’aula oberta que tindrà lloc el 30 d’octubre, a les 18h, al Palau Macaya. L’acte s’inscriu en el projecte Què funciona en educació?, liderat per Ivàlua i la Fundació Jaume Bofill, i que és una aposta per aportar evidència científica al debat sobre la política i la pràctica educativa, connectant el rigor analític amb els reptes educatius plantejats a Catalunya.\nUna xarxa escolar segregada, on els centres escolaritzen perfils marcadament diferents d’alumnes (socioeconòmic, acadèmic o ètnic), és una xarxa que compromet la funció d’igualació d’oportunitats pròpia de l’educació. Com a conseqüència, això provoca un increment de la desigualtat educativa i una reducció de l’efectivitat global de la xarxa. Per contra, una reducció de la segregació escolar afavoreix l’equitat en els resultats educatius i alhora una gestió més eficient dels recursos materials i humans dels centres. En el cas de les famílies, menys segregació implica menys preocupació per la mostra social de cada escola i més èmfasi en criteris d’elecció fonamentats en l’oferta educativa o la proximitat.\nEl passat mes de gener el Síndic de Greuges de Catalunya i el Departament d'Ensenyament van convocar agents de la comunitat educativa i grups parlamentaris per combatre la segregació escolar en el proper procés d'admissió escolar. Es va valorar molt positivament aquesta iniciativa que busca arribar a acords contra la segregació escolar, en tant que es tracta d'una problemàtica que comporta una vulneració greu del dret a l’educació en igualtat d’oportunitats tal com també es va fer palès a l´últim informe del Síndic (Informe I i Informe II). Com avancem en aquesta direcció? Quines altres mesures es podrien implementar a Catalunya?\nMúltiples factors poden incidir en la manera com es distribueixin els alumnes entre les escoles però, si ens centrem en la regulació de la demanda escolar, quines polítiques i instruments de gestió de l’elecció de centre i l’assignació escolar durant les etapes obligatòries poden ser més efectives a Catalunya? A l’aula oberta, es presentarà un nou informe que sintetitza l’evidència generada per recerques i avaluacions internacionals i es plantejaran preguntes clau al voltant d’aquest tema:\nEl debat, que serà presentat per Marc Balaguer, Director d’Ivàlua, i moderat per Ismael Palacín, Director de la Fundació Jaume Bofill, partirà de l’informe que ha elaborat l’analista d’Ivàlua Miquel Àngel Alegre, una revisió de les evidències generades per recerques i avaluacions sobre polítiques de gestió de l’elecció i assignació escolar en diferents països. L’autor presentarà exemples de polítiques i mesures que han estat aplicades en altres entorns. A més, es comptarà amb la intervenció d’Albert Grau, Inspector d'educació, i d’altres ponents que faran l’aterratge de la temàtica al nostre context.\nDilluns 30 oct\nFundació Jaume Bofill i Ivàlua


Del logo al mite - Escola de Biodanza Sistema Rolando Toro Espai Viu Barcelona\nHome » Blog » Del logo al mite\t»\nMilers d’anys enrere, els filòsofs de la naturalesa s’obstinaven a eliminar els mites com la manera d’explicar el món, donant pas a la raó per a explicar la realitat. El pas del mite al logos, és un dels majors esdeveniments de la història de la humanitat.\nEn l’actualitat, estem en el caos de la pandèmia, foscor, desordre. El logos ja no explica res, es fa urgent tornar al mite. Els grecs parlaven de caos com a divinitat, l’origen de tot per a poder entendre la realitat. De tornada a la saviesa mítica, com a paradigma de l’ordre, d’un món en harmonia. Necessitem que tornin els herois mítics, perquè ens alliberin de les tenebres i la foscor creada com tantes altres vegades pels mortals i ens retornin l’harmonia universal.\nCasualment o no, l’any 2021 és en el tarot dels déus grecs Quirón, el rei dels centaures, l’entrenador dels herois. La seva aparença meitat humana i meitat cavall ens recorda que els humans som el canal d’unió entre l’instint i la intel·ligència. El centaure bo com així ho denominaven, va ser ferit de mort de manera accidental per Hèrcules. La ferida mortal del centaure immortal simbolitza les ferides de l’ésser humà, som humans perquè hem viscut el dolor i només des d’aquí, podem acompanyar-nos i sanar-nos com a remeiers ancestrals. Com a eterns sofridors, els mortals podem solidaritzar-nos en el camí del dolor i transcendir al camp de l’espiritualitat per a transitar-lo.\nEn cadascun de nosaltres habita un heroi entrenat per Quirón. Una heroïna, amb les armes suficients per a ajudar a il·luminar les tenebres. De la nostra naturalesa humana i divina sorgeixen l’empatia, la solidaritat i la compassió per a vèncer al caos.


Resum del 21 al 27 de març 2020 Nº 101\nNOTES DE PREMSA · 24 MARÇ 2020\nDavant la situació creada per la pandèmia del coronavirus, l'Ajuntament ha activat noves mesures de protecció en l'àmbit de la salut pública de competència municipal.\nNOTES DE PREMSA · 25 MARÇ 2020\nL'Ajuntament de Premià de Mar ha tingut constància real de l'existència dels primers casos d'infecció per coronavirus a la vila.\nNOTES DE PREMSA · 26 MARÇ 2020\nDes de l'Ajuntament s'està treballant per donar impuls a un 2n paquet de mesures econòmiques per un valor al voltant dels 500.000 € destinat a ajudar a pal·liar la crisi ocasionada per l'alarma del coronavirus.\nA partir d'ara, quan la ciutadania hagi de realitzar una gestió telemàtica amb l'Ajuntament ho pot fer mitjançant l'idCAT Mòbil.\nNOTES DE PREMSA · 27 MARÇ 2020\nAmb motiu del confinament, diverses empreses i entitats ofereixen formació gratuïta en línia amb cursos perquè la ciutadania pugui emprar aquest temps en millorar les seves competències professionals.\nINFORMACIÓ ACTUALITZADA 1/4/20: Les sol·licituds no es podran presentar fins que es publiqui la convocatòria al DOGC, que està previst per a principis d'abril\nA princpis d'abril es podrà sol·licitar l'ajut que ofereix el Departament de Treball, Afers Socials i Famílies a les persones treballadores autònomes afectades econòmicament per la pandèmia de la COVID-19.\nAVISOS I ANUNCIS VIGENTS · 24 MARÇ 2020\nAVISOS I ANUNCIS VIGENTS · 26 MARÇ 2020


Intervencions de microurbanisme per a la millora permanent de l'espai públic | Ajuntament de Sant Joan Despí\nInici/Despí Notícies/Intervencions de microurbanisme per a la millora permanent de l'espai públic\n23/12/2020 - Urbanisme i via pública\nLa millora i el manteniment permanent de l'espai públic és una de les prioritats de l'Ajuntament de Sant Joan Despí, que al llarg de tot l'any realitza intervencions de microurbanisme a tots els barris de la ciutat per mantenir-los en el millor estat possible.\nDurant aquestes dates nadalenques estan en marxa dues d'aquestes actuacions de microurbanisme. D'una banda, es realitzen obres de millora del paviment al voltant de l'escola bressol municipal El Gegant del Pi. L'actuació consisteix en la col·locació d'una llosa de formigó i dues capes d'aglomerat, de forma que el paviment quedarà completament renovat i es millorarà la mobilitat dels vianants a l'entorn de l'escola bressol.\nD'altra banda, també estan en marxa les obres d'arranjament de la vorera del carrer de Marie Curie, des de l'avinguda de Barcelona fins al passatge de l'entrada a l'escola Espai 3 i a l'Institut Salvador Pedrol. Aquestes obres, que es desenvolupen en dues fases, inclouran també una actuació al tram de vorera de l'avinguda de la Generalitat davant l'Institut Ferrer i Guàrdia.\nEls treballs permetran anivellar les voreres, que s'havien vist afectades per les arrels dels arbres que hi havia plantats. Un cop finalitzi l'arranjament de les voreres, es plantaran nous arbres, d'una espècie diferent, la ligustrum japonicum, per tal de minimitzar les afectacions en el paviment. En total, es reposaran gairebé una trentena d'exemplars.\nPantalla vegetal a Maria Tarrida\nA banda d'aquestes obres que estan en marxa, aquest mes de desembre s'han executat els treballs de millora de la pantalla vegetal del carrer de Maria Tarrida, on s'han talat els arbres morts o malalts i s'han reposat amb nous exemplars. En total, s'han plantat 62 unitats de l'espècie leilandiis, en el tram de Maria Tarrida que va des del carrer de Montjuïc al carrer de Baltasar d'Espanya.


#Novaveu - Fitxa d'obra: Immortal\nSort que ens morim\nImmortal Teatre Municipal l’Ateneu, 25 de juliol de 2018\nPodem conviure amb una persona 300 anys? Pot un actor fer 95.000 funcions del mateix espectacle? Pot un drapaire acumular durant 500 anys? Pot el teu fill independitzar-se amb 238 anys? I, en conclusió, és sostenible ser immortal? Vols ser immortal? Espera't a resoldre aquestes preguntes i moltes d'altres quan surtis de veure l'espectacle.\nEl temps i la mort són temes que preocupen la nostra societat. Moltes vegades tenim por a la mort però sortint de l'espectacle acabareu tenint por a la vida eterna. No desvetllaré més situacions humorístiques perquè us avançaria unes bromes que llavors no us faran riure tant. Perquè la part de reflexió entorn la immortalitat comparteix protagonisme amb l'humor continu.\nPodem pensar que l'obra no té cap interès perquè retrata una societat futurista on la gent viu eternament però, en el fons, som tan diferents? Si vivim en una rutina durant pràcticament 50 anys, si un actor fa la mateixa funció tota una temporada, si un matrimoni conviu durant més de 50 anys, si el teu fill té quaranta anys i no s'ha independitzat... No estem tan allunyats, la societat del futur només és la societat del present una mica exagerada.\nQui pot representar tota una societat en només una persona? Evidentment només ho pot fer Bruno Oro. I com ho pot fer? A través del fregolisme. I que és el fregolisme? És un canvi de personatge que fa un sol actor a ritme vertiginós i en molt poca estona. D’on ve el nom? Rep aquest nom perquè és el mètode que utilitzava l’actor i cantant italià Leopoldo Fregoli (1867-1936). Tanco el cercador i torno a la crítica. Aquest és el mètode que impera al llarg de la funció i és el que fa que en un mateix minut puguem veure com són les situacions d'una desena de personatges o puguem veure com conversen pares i fills. L'independentista que fa 300 que espera, la companyia de telèfon que fa 400 anys que truca, el treballador ambiciós que ja ha arribat al capdavant de moltes empreses, l'home que ja fa 300 anys que està en desacord amb el seu cos, l'acumulador que té objectes de fa 600 anys i, per acabar la llarga llista, un actor que vol dir adéu al seu espectacle després de 95.000 funcions. Bruno Oro encarna perfectament tots els papers d'aquesta societat. Només una situació crec que es desvia de la trama de l'obra, el personatge de la mort, però com que fa gràcia al públic salva l'error dramatúrgic. Aquest és l’únic detall no prou ben resolt. La resta de dramatúrgia és excel·lent i el fil argumental genial. Es demostra la bona feina que han fet els tres creadors de l’espectacle: Alejo Levis, Marc Angelet i el mateix Bruno Oro. L'actor s'interpreta a ell mateix, cansat de fer la mateixa funció 95.000 vegades i serà qui mantindrà la intriga al llarga de l’espectacle. Com acabarà tot plegat? Trencarà amb aquesta rutina?\nLa il·luminació és un factor importantíssim per el desenvolupament de l’espectacle, així com també les projeccions o la música, tot ajuda als canvis d'escena i a que no caigui el ritme en cap moment. El final de l'espectacle és un recurs massa utilitzat però que resulta atractiu i que deixa clara la intenció de l’espectacle: vols ser immortal?


saragatona: aquest Nadal, submarinisme\nOle, Pere! Llàstima que jo ja en tinc, de camera, que si no... uiiiiiiii!\naisi, jo he pensat el mateix, que tinc càmera nova de l'agost, i només té 1000 ASA, porra!\naixó si, te la funció d'ajust manual d'enfoc i de dispar. Llàstima que no la sàpigue fer servir. I no és submarina.\nTemptada estic, però no, no es pot.\npere jo també en tinc ja, però sembla miraculós que hagi fet fotos boniques tenint en compte que no ajusto absolutament res. hauré d'estudiar-me el manual un dia d'aquests... així que gràcies per la informació, i si em sobressin uns quants centenars d'euros cauria aquesta càmera submarina (quin antuix!!!)\njo ja en tinc una de la que estic moooooolt contenta, no la canviaria pas, m'acompanya allà on vaig així que... ja m'agradaria poder regalar càmares digitals per Nadal... però no crec que pugui ser!\nHola Pere, et volia comentar una perla de 10 augments òptics: la Panasonic TZ-1, molt recomanable.\nPersonalment, he optat per la Canon Power Shot A-610, que és de les poques que queden al mercat amb pantalla de visor mòbil, que penso que és una opció que dóna molta versatilitat.\nTambe amb pantalla mòbil hi ha la Pentax Optio 750-Z, molt complerta, d'estètica retro anys 60, i que pica força més de preu.\nPerò de totes maneres la qüestió és posar-hi ganes i bon gust... que les fotos que la Hanna va fer de la paella varen quedar ben maques, què coi :-)\nQuè en farem, de tanta foto? De vegades em sembla que fer la foto ha substituït el mirar i viure, gairebé.\nDoncs aquí una servidora segueix anclada al "plastocenio superior" i vaig pel món amb la meva reflex (Nikon F65).\nMira que intento convèncer a la meva parella de que aquestes joguinetes també tenen el seu punt. Però no hi ha manera.\nDe fet, la veritat és que el mes de juliol, quan vem fer la nostra super-mega-sortida-muntanyera, nosaltres anàvem amb la màquina troglodita, i els companys amb una digital. I just la nit abans del gran dia la seva càmara es va quedar sense bateria. I sort en vem tenir de la nostra, que sinó ens haguéssim quedat sense poder inmortalitzar la gesta!!\nSi aconsegueixo que aquest any els reis em facin cas ja em posaré en contacte amb tu perquè m'aconsellis, que veig que en saps força!\nPerdoneu, però em sembla que no anem bé: la proposta no és comprar la primera càmera, tenir-ne només una, el que us suggereixo és que consumiu, que feu el mateix que amb la tele (una a la sala, una altra a la cuina, una al dormitori...) o qualsevol altra cosa. Una càmera terrestre i una de marina, un llibre de prosa encetat i un altre de poesia per a quan ..., un cotxe i una moto (i un autobús municipal quan esteu de bona lluna) un amic (amiga) entre setmana i un/una pels dissabtes i diumenges...\nEn fi, amics de les càmeres, la propera trobada haurà de ser un safari fotogràfic, ja començo a pensar les bases.\nMartí, jo que sóc consumista, estic temptat de fer-te cas, però en aquest moment ja en tinc també una de 10 augments. El que queda clar és que tenim tema de conversa.\nEn farem el mateix que amb els llibres, Júlia, tenir fotos per donar i per vendre, veure visions difernts, guardar-ne algunes i remirar-les, pensar que d'altres no són gaire bones i que algunes no hagés calgut fer-les. I malgrat tot, anirem vivint la vida :-)\nAi, grigri, jo encara tindria la Nikon si no me l'hagessin robat. Les teves fotos, en igualtat de circumstàncies, són millors que les meves. Tot té avantatges i inconvenients. La qüestió de les bateries és un dels problemes de les digitals, sense cap dubte, per això, com a mínim, una baatria de reserva.\nI ja ho saps, quan vulguis estic a la teva disposició, sempre que no em facis gaire cas.


Grup ECOS - Grup cooperatiu | Grupo cooperativo\n| Menú ≡\nArç Serveis Integrals d'Assegurances\nCooperativa de treball del sector de la corredoria d’assegurances, especialitzada en la consultoria i la gestió de programes d’assegurances per a l’economia social i solidària, el món associatiu i les energies renovables.\nEstà compromesa amb el desenvolupament de l’assegurança ètica i solidària i amb la construcció del mercat social.\nAgència referent en la prestació de serveis i recursos per a la dinamització territorial de l'economia social, l'emprenedoria i el cooperativisme.\nCalidoscoop, cooperativa de treball associat sense ànim de lucre, vol promoure un desenvolupament local basat en l'economia social i sostenible que contribueixi a la creació d'ocupació, l'enfortiment del teixit empresarial i la cohesió social.\nArquitectura, enginyeria, urbanisme i habitatge ecosocials des de 2010.\nCooperativa de treball sense ànim de lucre que ofereix serveis tècnics amb responsabilitat ecosocial en l’àmbit de la rehabilitació d’edificis, la millora de barris i el dret a l’habitatge.\nAmb la seva activitat, afavoreix l’estalvi i l’eficiència energètica, els processos d’apoderament comunitari i la reducció de la petjada ecològica.\nCoop de mà és una consultoria i gestoria que treballa en els àmbits juridicosocietari, laboral, fiscal i econòmic per ajudar a estructurar des del punt de vista organitzatiu i de gestió entitats de l’economia social, entenent aquesta com una economia al servei de les persones.\nETCS significa Estratègies de Transformació Comunitària Sostenible, és a dir, els mou el compromís compartit per la transformació social, el bé comú de la societat, l’economia solidària i el mercat social.\nÉs una cooperativa que promou l’autonomia, la corresponsabilitat i la solidaritat de les persones i organitzacions.\nHo fa aplicant eines i mecanismes creatius i innovadors; mitjançant el treball col·laboratiu amb l’objectiu d’assolir resultats útils.\nCooperativa de treball sense ànim de lucre amb la finalitat d’exercir l’advocacia des d’una clara vocació social, de servei a l’interès col·lectiu i de disminució de les desigualtats socials.\nOfereix serveis d’assessorament jurídic integral: atenció, acompanyament i representació lletrada a persones i col·lectius.\nFomenta el seu apoderament amb el coneixement del dret i potencia la mediació com a sistema alternatiu en la gestió de conflictes.\nCooperativa de treball sense ànim de lucre especialitzada en serveis de comunicació.\nEstà formada per un equip de periodistes, dissenyadors, traductors i correctors, cadascun amb una llarga experiència professional en editorials, webs, publicacions, estudis de disseny gràfic i docència en tècniques d’escriptura, en cooperativisme i en economia social i solidària.\nComunitat que acull, incuba i impulsa iniciatives d’emprenedoria social cooperativa, enteses com el conjunt de pràctiques econòmiques orientades a resoldre necessitats de treball, consum, finançament, habitatge, etc., amb voluntat de transformació social i amb gestió col·lectiva i democràtica.\nCooperativa de treball dedicada als serveis de missatgeria i publicitat, neteja i distribució de productes de consum responsable.\nÉs pionera a l’Estat espanyol en el servei d’ecomissatgeria en bicicleta.\nAplica el sistema cooperatiu amb sensibilitat ecològica.\nNusos. Activitats Científiques i Culturals\nCooperativa de treball dedicada a l’educació científica i per a la sostenibilitat que promou la formació d’una ciutadania crítica i responsable amb capacitat per a l’acció.\nLa integren professionals formats en l’àmbit de les ciències experimentals i les ciències socials, que ofereixen una àmplia diversitat de serveis en el camp de la didàctica.\nCooperativa de serveis que és la primera distribuïdora majorista de consum responsable que ofereix productes ecològics, de comerç just i fets per cooperatives.\nEstà especialitzada en producte alimentari no fresc (cereals, pasta, oli, llegums...), productes de neteja i vaixella ecològica.\nAssociació i cooperativa mixta d’usuàries i habitatges sense ànim de lucre que treballa en els àmbits de l’urbanisme social, la gestió ètica de patrimoni en desús i l’accés a un hàbitat no especulatiu, ecològic i participatiu través del cooperativisme en models de cooperativa d’ús (MCU).\nOfereix assessorament i serveis tècnics, jurídics i socials a particulars, grups de persones, administracions i entitats del tercer sector per a la rehabilitació i l’activació de l’habitatge i l’ús d’espais per a l’economia i els projectes socials.


Vaga de metges a Catalunya: Tota la informació - Diari de Girona\nQui fa vaga, quins centres afecta, i quins són els serveis mínims\nredacció 26.11.2018 | 08:51\nImatge d'arxiu d'una vaga de metges Marc Martí\nImatge d'arxiu d'una vaga de metges\nMés de 5.700 metges d'atenció primària de la salut pública catalana i prop de 10.000 de la concertada estan cridats a partir d'avui a cinc dies de vaga per protestar per les retallades pressupostàries que, denuncien, han provocat una "sobrecàrrega assistencial insostenible" i una pèrdua de poder adquisitiu.\nQui convoca la vaga i a quins centres afecta\nEl sindicat Metges de Catalunya, majoritari en el col·lectiu, convoca vaga a la xarxa sanitària concertada amb el Servei Català de la Salut (CatSalut) s'adreça als més de 10.000 facultatius de 53 hospitals d'aguts, 86 equips d'atenció primària, 50 centres sociosanitaris i 25 de salut mental gestionats per les patronals Unió Catalana d'Hospitals (UCH), Consorci Associació Patronal Sanitària i Social (CAPSS) i Associació Catalana d'Entitats de Salut (ACES). El moviment Rebel·lió Primària, sota el paraigua de la CGT, convoca tots els treballadors de l'atenció primària.\nQuè demana el Sindicat Metges de Catalunya\nEl sindicat reclama la disminució de càrregues assistencials, limitant-les a 28 visites diàries per consulta; la reposició de 920 professionals "perduts amb les retallades" i la recuperació del poder adquisitiu "arrabassat des del 2010" i que xifren en prop d'un 30%. També demana incrementar el pressupost sanitari destinat al nivell bàsic assistencial.\nEltres tres sindicats -CCOO, UGT i SATSE- van signar el segon conveni col·lectiu SISCAT. Per a aquests sindicats, el conveni millora les condicions dels professionals sanitaris i dels centres i aconsegueix l'equiparació salarial entre els que treballen en l'atenció primària amb els que ho fan a l'atenció hospitalària, una de les principals reivindicacions. Per contra, Metges de Catalunya veu les millores "insuficients".\nSuport del Col·legi de Metges\nPer la seva banda, el president del Col·legi Oficial de Metges de Barcelona (COMB), Jaume Padrós, va afirmar en declaracions que entenia els motius de la vaga perquè el sistema es troba al "límit" i fa molt de temps que els professionals adverteixen d'aquesta situació. "Quan els metges plantegen vaga, sempre és l'últim recurs. Per molt menys, altres col·lectius ja haguessin fet vaga fa molt de temps", va dir Padrós.Serveis mínims: les urgències funcionaran al 100%\nEls serveis mínims per a les urgències seran del 100% durant els cinc dies de vaga. El Departament de Treball ha decretat el "normal funcionament" dels serveis d'urgències, així com de les unitats especials -com són les de cures intensives (UCI), unitats coronàries, unitats d'hemodiàlisi, neonatologia, parts i tractaments de radioteràpia i quimioteràpia- i de les que es puguin considerar d'urgència vital.\nEls serveis mínims per a la resta de serveis es fixen en un quart de la plantilla els dos primers dies i un terç a partir del tercer dia.\nEntre el personal en formació hi ha hagut dubtes en els darrers dies sobre el dret a fer vaga i si els afecten els serveis mínims. Fonts de Metges de Catalunya assenyalen que els residents tenen dret a fer vaga i que la seva activitat no s'hauria de regir pels serveis mínims.\n"No poden ser considerats com a imprescindibles en les plantilles de mínims", recull Metges de Catalunya en un comunicat. Ara bé, segons el sindicat, l'ICS ha establert que els MIR que tinguin assignada una guàrdia, l'hauran de fer, una decisió que, per a l'organització, "està mancada d'empara legal". Pel que fa als centres de la sanitat concertada, fonts sindicals apunten que l'adhesió dels residents a la vaga podria mostrar el pes que tenen en els serveis d'urgències.\nHores abans, el Departament de Salut recomanava als usuaris dels ambulatoris que a partir d'avui truquin o vagin al centre de salut per comprovar si la visita o prova que tenen concertada està afectada per la vaga de metges de primària convocada des d'avui i fins divendres, i que, en cas d'afectació, reprogramin la visita.\nSituació "crítica" als CAP per excés de feina\nEls metges dels CAP denuncien una situació molt crítica d'excés de feina i condicions laborals precàries que repercuteix en la qualitat i la seguretat assistencials. Entre altres coses, reclamen limitar les visites diàries a 28. I que per fer aquestes visites tinguin un temps mínim de 12 minuts.\nTambé demanen recuperar els 920 professionals perduts amb les retallades, la recuperació del poder adquisitiu perdut -que xifren en prop d'un 30%- i l'increment del pressupost sanitari destinat al nivell bàsic assistencial.


FeUSOC: Anunci retorn paga 2012 Web de la Federació d'Ensenyament de la Unió Sindical Obrera de Catalunya (FEUSOC)\nper Secretaria de Comunicació - dijous, 15 febrer 2018, 13:51\nAra que des de l’Administració ens diuen que el proper mes d’abril es farà efectiu l’abonament de la part que resta dels diners que ens van retallar l’any 2012, la paga extra, volem donar un cop d’ull enrere i recordar aquells moments, immersos en una important crisi econòmica que, com sempre, vam acabar patint principalment els treballadors.\nMentre els guanys de moltes grans empreses es multiplicaven, el contribuent de a peu patia les retallades, especialment als secors d’educació i sanitat.\nDes de la Federació d’Ensenyament de la USOC vam emprendre un seguit de converses amb representants de l’Administració, tant a Catalunya com a Madrid, per tal d’aturar aquell despropòsit.\nEn els darrers mesos del 2015 vam fer una recollida de signatures entre els docents, dient prou a les retallades i demanant que ens tornessin allò que ens havien tret.\nEl 14 de desembre del 2015, el Secretari General i el Secretari de Comunicació de la FEUSOC, van fer entrega al parlament de Catalunya de 5773 signatures dels companys de les escoles per tal de demanar el retorn de les quantitats sostretes els anys 2012, 2013 i 2014. Dos dies després, les mateixes persones, acompanyades pel responsable de l’escola pública de la Federació, feien entrega al “Congreso de los Diputados” del registre de les signatures entregades a Catalunya.\nA partir d’aquí, sindicats i Administració, vam mantenir converses per tal d’arribar a algun tipus d’acord, mitjançant un calendari, de retorn de diners i de condicions laborals. Un calendari molt més llarg dels que ens hagués agradat, però que al final liquidarà el 2012.\nAra ens cal parlar de com retornaran les extres del 2013 i el 2014.


Política de qualitat - Foneria d'Alumini TYBSA\nTYBSA té com a principal mercat Espanya i treballem amb clients principalment del sector automoció, alimentació i mobiliari. L'activitat que TYBSA considera conformes a la qualitat exigida segons la Norma Internacional ISO 9001 és:\nPRODUCCIÓ DE PECES EN FOSA D'ALUMINI PER GRAVETAT I MECANITZATS\nCompromís a complir les exigències legals i reglamentàries, requisits i expectatives explícites i implícites dels nostres clients.\nA partir de línies estratègiques definides en l'anàlisi de context realitzat, s'han definit els objectius de l'empresa els quals s'han difós en tots els nivells de la nostra estructura.\nLes línies estratègiques se centren en l'augment del negoci en mecanització i proveir d'un servei integral al client.\nImplantar els indicadors de Qualitat, així com realitzar un seguiment del nivell de progrés d'aquests, de manera que ens permeti conèixer i assegurar el producte i el nivell de qualitat desitjat pel nostre client.\nVetllar perquè les condicions de treball siguin òptimes mitjançant l'avaluació dels riscos que poden produir-se en els processos, eliminant en la mesura del possible els mateixos i reduint els avaluats.\nCompromís per a la millora contínua del sistema de gestió implantat en l'empresa.\nLa Direcció fa aquesta política accessible i la posa a la disposició dels seus clients, tots els seus empleats, proveïdors i per a la resta de parts interessades.


Ares reclama que es restableixi la cobertura de telefonia mòbil – LA REVISTA MÉS SOCIAL\nL’Ajuntament d’Ares ha fet una crida a la companyia Movistar per restableixi la normalitat en la cobertura de telefonia mòbil. L’alcaldessa, Ester Querol, ha explicat que “des del passat dimarts no funcionen bé els telèfons mòbils de Movistar i les companyies que reben la seva cobertura. Ens ho estan dient tots els usuaris. Al carrer es pot comunicar, però a l’interior de cases és impossible “.\nEs dóna la circumstància que Movistar és l’única companyia amb cobertura al municipi ja que la resta d’operadores no la tenen en a nucli urbà.\nL’Ajuntament confia que la companyia solucioni una situació que es repeteix en nombroses ocasions en la localitat. La reparació es fa especialment important aquests dies en què molta gent gran estan a casa seva.\nLa manca de cobertura no només impedeix parlar correctament per telèfon, sinó que també afecta les dades mòbils que pateixen contínues interferències i funcionen de manera intermitent.\n← Previous Story TORREBLANCA prohibeix eixir al carrer\nNext Story → Desinfecció de les zones amb més perill del municipi d’Alcanar


Una planta invasora resistent a herbicides infesta camps de panís\nUna recerca liderada per la UdL que acaba de publicar la revista 'Agronomy' la detecta per primer cop a Europa\nUn exemplar d'aquesta planta, que pot superar els dos metres / Foto: ETSEA-UdL\nUna recerca liderada per la Universitat de Lleida (UdL) ha detectat per primer cop a Europa la presència d'una espècie de planta invasora resistent a determinats herbicides que afecta, entre altres, als conreus de panís. Es tracta de biotips de l'Amaranthus palmeri, una mala herba procedent d'Amèrica del Nord, que han trobat a les províncies de Lleida i Osca. L'estudi, realitzat conjuntament amb investigadors i investigadores de la Universitat estatal de Carolina del Nord (Estats Units) i l'Institut de Recerques Agràries Finca La Orden – Valdesequera (Extremadura), l'acaben de publicar a la revista internacional Agronomy.\nL'estudi, en les seues conclusions, assegura que "aquesta espècie agressiva ha arribat contaminant lots de llavors de panís importats per a fabricar farines de pinso i s'està estenent a través de maquinària de recol·lecció" i considera "urgent realitzar una avaluació del seu risc de per desenvolupar estratègies de gestió i eradicació adequades". Aquests processos de dispersió "continuaran si no s’implementen ràpidament les mesures preventives", alerten.\nEl catedràtic de Botànica Agrícola i Malherbologia de la UdL Jordi Recasens, coautor de l'article, considera que l'Amaranthus palmeri "és una amenaça pels nostres camps de panís i soja", ja que "al 2018, a Catalunya s'estimaven unes 70 hectàrees de panís afectades, i al 2019 ja eren més de 200. Mentre, a l'Aragó han localitzat la presència d'aquesta espècie en 185 camps, equivalent a un 12% de les parcel·les de panís prospectades". També n'han detectat a la província extremenya de Badajoz. "El Servei de Sanitat Vegetal de Catalunya i també el d'Aragó segueixen aquest problema i en fan recomanacions de gestió", recorda.\n"Es tracta d'una espècie molt vigorosa que produeix moltes llavors, fins a 600.000 per planta, té un gran desenvolupament ja que pot passar de 2 metres d'alçada i esdevé molt competitiva amb cultius d'estiu com ara el panís, provocant pèrdues entre un 20 i un 50% de la producció segons la densitat d'infestació”, afegeix Recasens.\n"Els precedents registrats en altres països sobre la seua problemàtica obliguen a estar en màxima alerta, intentant dur a terme mesures eficaces de contenció i control. Aquest cas evidencia la necessitat d'incloure a les males herbes com a agents nocius de la sanitat vegetal, igual que plagues i malalties, i la necessitat d'una similar regulació administrativa del material vegetal objecte d'importació", reivindica el catedràtic de la UdL.\nArticle Amaranthus palmeris a New Invasive Weed in Spain with Herbicide Resistant Biotypes


REUNIÓ DELS SERVEIS OFERTATS PER L'AMPA\nAquest curs, no s'ha pogut celebrar la reunió habitual d'inici de curs, a on es realitza una presentació dels Serveis que ofereix l’AMPA.\nTot i això, volem fer-vos arribar la informació sobre quins són aquests Serveis i sobretot, quines són les novetats per a aquest curs 2020-2021: pagaments, horaris, recollida d’infants, material necessari, organització del servei de menjador, casals, festes,...etc. i els valors que aporta als infants cada una d’elles, .\nPodeu consultar la presentació amb la que es van fer un seguit de recordatoris i recomanacions que caldrà tenir en compte.\nSi teniu algun dubte més, podeu adreçar-vos a la secretaria de l’AMPA: secretaria@miquelmartipol.net, Tel. 93 726 03 72.


Game El meu regne per la princesa. Juga gratis en línia\nPrototip Voynushki 3d 7 anys Arkanoid Action Boys Cursa per a nens Els nens corren Els nens es vesteixen les nenes Kids Coloring Hivern Intel · ligent Busqui els articles Cerca material Nadal Trencaclosques\nJoc El meu regne per la princesa en línia\nDescripció del joc: Vostè té una gran responsabilitat perquè li va ordenar de lluitar amb un drac que amenaça tot el castell. Vola al cel i va cremar totes les cases i camps. Volíem anar a la recerca de les armes que l'ajudaran a derrotar el drac. -Vos molta cura i precisió. En el camí es trobarà amb molts obstacles i perills, han de superar.\nVostè té una gran responsabilitat perquè li va ordenar de lluitar amb un drac que amenaça tot el castell. Vola al cel i va cremar totes les cases i camps.\n© playgame24.com - Joc gratuït El meu regne per la princesa () El joc en línia flash joc MedlinePlus El meu regne per la princesa de forma gratuïta .. No t'oblidis de votar aquest joc El meu regne per la princesa i compartir aquest joc amb els teus millors amics.


Guia Ubuntu/Configuració bàsica del Kubuntu - Viquillibres\nGuia Ubuntu/Configuració bàsica del Kubuntu\n1 Arranjament del sistema\n6 Dispositius d'entrada: Ratolí, teclat, ect.\n7 Reproductors multimèdia per fitxers SWF. GNASH, SWF i Adobe Flash Player\n8 Data i Hora\n13 Instaŀlació de suport per a Java\nArranjament del sistema[modifica]\nL'arranjament del sistema és el lloc del Kubuntu on podreu configurar dispositius, l'aparença del sistema i els efectes d'escriptori entre altres coses.\nPer accedir-hi, cal prèmer la tecla del llançador d'aplicacions Kickoff que teniu a la cantonada esquerra del plafó inferior. Aquesta és de color blau amb la lletra K i una roda dentada.\nEs pot donar el cas què, després d'una instaŀlació, la resolució de pantalla no quedi ben configurada. En aquest cas podreu configurar-la si aneu a Arranjament del sistema: Maquinari - Pantalla i Monitor. Aneu a la pestanya Mida i orientació.\nEn aquest mateix lloc també hi teniu Estalvi de Pantalla.\nSi la resolució que voleu no es troba disponible, potser us cal activar els controladors privatius de la vostra targeta gràfica tal com expliquel en el proper punt.\nSi instaŀleu els controladors privatius, Kubuntu ja no utilitzarà els controladors lliures.\nPer a instaŀlar els controladors privatius, primer cal assegurar-se que tenim connexió a internet. Preferentment de banda ampla, donat que aquests es baixaran automàticament des d'Internet. Per verificar-ho manualment premeu el Llançador d'aplicacions - Aplicacions - Sistema - Controladors Addicionals. A la llista de controladors, feu clic al botó que activa al controlador que us convingui. Potser se us demani de reiniciar l'ordinador, seguiu les instruccions que se us indiquin.\nDispositius d'entrada: Ratolí, teclat, ect.[modifica]\nSi us sembla que el ratolí es mou massa ràpid, aneu al Arranjament del sistema - Dispositius d'entrada - Ratolí, on podreu configurar entre altres coses la velocitat del punter del ratolí.\nA Dispositius d'entrada també hi podreu configurar el teclat, el touchpad i comandamens de joc.\nGnash és un projecte de GNU per crear un reproductor de Flash lliure. Els programadors pretenen escriure un reproductor que pugui funcionar separat i una extensió per al Mozilla Firefox i el Konqueror. Posteriorment s'escriuran extensions per altres navegadors. El fet d'escriure un reproductor de Flash lliure fa anys que és una prioritat del projecte GNU, ja van demanar ajuda per al projecte GPLFlash. El podreu instal·lar amb el Centre de programari Muon, fent una cerca del terme Gnash. De privatius, en teniu el SWF i el Adobe Flash Player.\nUna altra opció per instaŀlar-ho, és intentar de reproduir un vídeo amb youtube. Tot seguit un assistent us preguntarà quin reproductor voleu instaŀlar.\nPer a configurar l'hora i la data, heu d'anar a l'Arranjament del sistema – Data i Hora. Amb l'opció manual podreu establir l'hora. També és possible establir que l'hora és sincronitzi amb servidors d'internet marcant la casella Estableix la data i hora automàticament.\nTal com es comenta al capítol Ofimàtica amb l'LibreOffice, aquest programa té l'habilitat d'exportar documents amb format pdf. Però amb altres programes, com per exemple l'Abiword, podreu fer ús del paquet cups-pdf que a Ubuntu 11.10 ja hi bé preinstaŀlat.\nDes de qualsevol aplicació, feu clic a Fitxer - Imprimeix, trieu Imprimeix a un Fitxer i el Format de sortida = PDF. És important saber que, per defecte, el nom del fitxer serà ".pdf". Amb Linux, qualsevol document que comenci per un punt, serà un document ocult al sistema. Així doncs, serà molt millor posar-hi qualsevol mot al davant del punt per tal d'identificar fàcilment el document pdf creat.\nKubuntu té el seu propi programa per visualitzar documents PDF anomentat Okular Aquest és originari de KDE i funciona bastant millor que el que porta Ubuntu, entre altres millores, imprimeix els documents més ràpidament.\nEls escànners al Kubuntu normalment s'instaŀlen automàticament tan sols connectant-los a l'ordinador. Kubuntu incorpora un programa d'escaneig molt fàcil d'utilitzar anomenat Escaneig senzill. El trobareu a Aplicacions – Gràfics.\nSi voleu un programa una mica més complet, teniu l'opció d'instaŀlar el Xsane amb el Centre de programari Muon del Kubuntu.\nA l'Arranjament del sistema: Administració del sistema – Usuaris i Grups (o bé Comptes d'Usuari)\nPer a afegir un usuari, premeu Nou, per a editar-lo, seleccioneu-lo i premeu Canvia.\nSi voleu instal·lar-ho, ho podreu fer amb el Centre de programari Muon. A la pestanya Cerca, poseu-hi Java i ho trobareu molt fàcilment.\nSi voleu que el vostre programari estigui traduït al vostre idioma, o bé afegir-ne un altre, caldrà que ho indiqueu a l'apartat Localització (pestanya aparença i comportament usual) a Arranjament del sistema.\nPremeu "Alt - F2" i a la finestreta emergent escriviu Xkill. Tot seguit, el punter del ratolí es convertirà en una creu amb la qual podreu fer clic sobre el programa o carpeta que no respongui per tancar-lo. Aneu amb cura de no utilitzar xkill sobre els fons de l'escriptori o sobre el llançador de programes del plafó, que us pot provocar bastants problemes.\nObtingut de «https://ca.wikibooks.org/w/index.php?title=Guia_Ubuntu/Configuració_bàsica_del_Kubuntu&oldid=54723»


Tienda Tippy - Liberty. Barrutoys - Stoksdidactic\nCaracterístiques de Tienda Tippy - Liberty\nUna tenda Tippy feta de tela de cotó perquè visquis històries increïbles dins i fora d'ella. La tenda combina els estampats de la tela amb colors de tonalitat rosada. La seva estructura està feta de fusta i la formen quatre posts. Té una petita porta per poder entrar i sortir i inclou una catifa a joc amb la tenda. Una vegada hagis acabat de jugar, la pots plegar sense molt esforç i sense que ocupi gens d'espai.\nJoguines i Jocs Simbòlics , Joguines d'Ambients , Joguines , Ofertes , Joguines per Edats , 3 a 6 anys ,


Sonimag TV | Gestmusic\nSonimag tv Astra\nL’octubre de 1998, Gestmusic va acceptar un repte sense precedents en aquell moment: encarregar-se de la producció, realització i emissió d’un canal de televisió durant els nou dies de duració de Sonimag 98, un dels salons de la Fira de Barcelona, dedicat a l’electrònica de consum.\nSonimag TV va ser creat per Gestmusic coincidint amb la trenta-sisena edició del certamen, que aquell any comptava amb un espai estrella de debò: els més de 600 metres quatres dedicats a la nova tecnologia domèstica digital, el DVD.\nDurant la celebració del saló, Sonimag TV va oferir divuit hores de programació en circuit tancat per a la fira. L’emissió recollia l’actualitat palpitant del certament amb la difusió de vídeos que recollien l’activitat dels més de dos-cents expositors, entrevistes i enquestes dels visitants, que aquell any van trencar tots els rècords i van arribar al mig milió.\nLa periodista Marta Cáceres va ser la imatge de la cadena, que comptava amb un equip de més de cent persones entre realització, producció, redacció, equips autònoms, il·luminació, informàtica, tècnica, vestuari, maquillatge, etc. Sonimag TV es podia veure a través de les diferents pantalles ubicades a la mateixa fira i en altres punts estàtics de la ciutat de Barcelona. A més a més, a través del satèl·lit ASTRA es podia seguir la programació a tot Espanya i part d’Europa les vint-i-quatre hores del dia. Més de trenta televisions locals també es van fer ressò de les activitats del canal.


Atrapaeltigre.com involucra als ciutadans en la lluita contra el mosquit tigre | CREAF\nAtrapaeltigre.com involucra als ciutadans en la lluita contra el mosquit tigre\nInvolucra la ciutadania en l’estudi i seguiment del mosquit tigre mitjançant l’app Tigatrapp, desenvolupada pel CEAB-CSIC amb la col·laboració del CREAF, disponible per a dispositius Android i, en breu, també per a iOS. El mosquit tigre és una espècie invasora que habita principalment en zones urbanes, molesta per les seves picades i és vector de malalties.\nEl projecte “AtrapaelTigre.com” obre la seva participació a nivell estatal. Ciència, noves tecnologies i participació ciutadana són els elements d’aquest projecte innovador impulsat pel Laboratori d’Ecologia del Moviment del Centre Estudis Avançats de Blanes (CEAB) del Consell Superior d’Investigacions Científiques (CSIC) i que compta amb el suport de diverses entitats públiques i privades. El seu objectiu és la investigació i control del mosquit tigre a través de l’aplicació Tigatrapp, per a telèfons mòbils i tauletes.\nL’aplicació permet que els ciutadans recullin i comparteixin dades de presència de mosquit tigre i llocs potencials de cria, com si fossin científics. La informació geolocalitzada es comparteix a temps real en un mapa que es visualitza a la web del projecte. Mitjançant l’elaboració d’aquest mapa participatiu, Tigatrapp es pot convertir en una eina de gestió per a tècnics de l’administració i científics, així com una potent eina de divulgació i conscienciació sobre la problemàtica associada a aquesta nova espècie invasora.\nEl mosquit tigre (Aedes albopictus) és una espècie invasora, originària del sud-est asiàtic. Habita i cria en zones urbanes, és un potencial transmissor de malalties víriques tropicals (com el Dengue i la Chikungunya) i és molt molest per les seves agressives picades. Va ser vist per primera vegada a Catalunya el 2004 i des de llavors s’ha estès principalment a València, a les Illes Balears i a Múrcia. Encara que s’han fet esforços de control, és difícil combatre únicament des de l’administració, ja que viu també en llocs privats (cases, jardins, balcons, etc.).\nUn projecte de participació ciutadana que fa el salt de les escoles al gran públic\n“Atrapa el Tigre” va sorgir a l’estiu de 2013 a Girona, com a projecte pilot. Gràcies a aquesta experiència, es va comprovar que la col•laboració ciutadana podia ser una eina útil tant per a la investigació com per a la gestió i el control d’aquesta espècie.\nEls participants no només formen part d'un projecte d'investigació, sinó que adquireixen coneixements necessaris per aplicar mesures preventives a les llars particulars, comenta Frederic Bartumeus, Professor d'Investigació ICREA del CSIC i Professor Associat al CREAF.\nA més, per fomentar la transferència de coneixements i intercanvi entre científics i ciutadans, el projecte compta amb activitats presencials a Catalunya, València, Illes Balears, Múrcia i Madrid. Aitana Oltra, coordinadora del projecte comenta, “En aquests tallers i xerrades, es mostrarà com utilitzar Tigatrapp, aprenent tot el necessari per reconèixer el mosquit tigre i els seus llocs de cria. No obstant això, no és imprescindible assistir a un taller per descarregar l’aplicació i participar, ja que es compta amb tota la informació necessària al web del projecte. De fet, qualsevol ciutadà de qualsevol població pot participar, si ho desitja. “L’aplicació està disponible per a dispositius Android, i en breu també per a altres dispositius mòbils com iOS.\nEl projecte està finançat per la Fundació Espanyola per a la Ciència i la Tecnologia – Ministeri d’Economia i Competitivitat, pel programa d’ajudes a la investigació Recercaixa i per l’empresa Bloom.\nProjecte i accés a la app a: http://www.atrapaeltigre.com\natrapa el tigre, CEAB, csic, invasions, invasores, mosquito alert, participació ciutadana\ngestió forestal invasores aigua institucional francisco lloret comportament animal imbalance-p co2 papallones SIG carboni ecologia ecologia forestal sols incendis internacional ocells mediterrani canvi climàtic @es adaptació sequera divulgació mosquito alert CTFC


‘Abstractus’, l'exposició del grup de pintores ARGO, s'inaugurarà el divendres 9 a Godella - Nou Horta\n‘Abstractus’, l'exposició del grup de pintores ARGO, s'inaugurarà el divendres 9 a Godella\nDimecres, 07 Març 2018 14:07\tEscrit per Redacció Publicat en Godella-VAL Vist 157 vegades\nEl proper divendres 9 de març s'inaugurarà a les 19:30 h en el centre d'art Vila Eugènia l'exposició Abstractus, de l'equip ARGO. Aquesta mostra romandrà oberta fins al dilluns 9 d'abril. La regidora de Cultura, Tatiana Prades, ha animat a tots els veïns i veïnes de Godella a «acostar-se a contemplar el gran potencial que té aquest grup de treball, conformat exclusivament per dones».\n«Aprofitant al Dia Internacional de la Dona, pensàvem que era una magnífica oportunitat per a posar en valor i visibilitzar l'enorme talent que tenen totes les integrants d’ARGO», ha afegit Prades.\nL'Equip ARGO és un grup de dones artistes multidisciplinària i heterogeni creat a la fi de la dècada dels noranta a Godella. Es tracta d'un grup obert, que en l'actualitat està compost, en la seua majoria, per professionals liberals, algunes d'elles dedicades ara enterament a l'activitat artística. Elles són Alicia Mengod, María Jesús Mir, Mavira Comín, Reme García, Vicenta Fuster, María Jesús Mancebo, Ana del Castillo, Marisa Navarro, Ana Aragonés, Concha García, Concha Albertos i Encarna Navarro.\nLes seues obres es presenten amb diferents tècniques i formats, i van des de la figuració fins a l'abstracció, segons la visió de cada component de l'equip, sent aquesta diversitat el major atractiu de les exposicions del grup. En els dos últims anys, moltes dels seus components han obtingut diversos reconeixements a nivell comarcal i nacional.\nLucía Peiró ens introdueix a la mostra amb el següent text:\n«La proposta expositiva que podem veure en Vila Eugènia aborda el concepte d'abstracció i és tractat de manera particular per cadascuna de les pintores, les qui en els seus processos creatius van establir un joc de recerca peculiar del seu propi ordre i racionalitat. No importa que, en contemplar les obres, establim relacions entre l'abstracció geomètrica, lírica, cubista o expressionista. Ací les artistes han elaborat formes estructurades conscients a les quals han atorgat una jerarquia de valors, manifestat així la seua realitat pròpia, ordenant i recreant una unitat. L'interessant és el joc de relació de percepcions que cadascuna estableix amb si mateixa com a recerca personal d'autoconeixement; ordenar els processos pictòrics i complir una fi».\nL’exposició de Playmobil més gran la Comunitat Valenciana obri les seues portes a Torrent\nMés en esta categoria: « Comença a funcionar l’aula oberta per a ajudar a les persones aturades de Godella en la recerca d’ocupació\tDemà, CUMA de Godella sobre l’ordenança de l’arbratge i el Pla Director d’Usos de la Devesa »


La policia acusa de vexacions l’autor del vídeo de l’agressió a la Diagonal | Catalunya | EL PAÍS Catalunya\nLa policia acusa de vexacions l’autor del vídeo de l’agressió a la Diagonal\nEl jove que va gravar l'agressor declara a la comissaria de Talavera de la Reina, que trasllada la informació al jutge instructor de Barcelona\nBarcelona 4 MAR 2015 - 19:20\tCET\nLa seqüència de l'agressió. aTLAS\nL'autor de la gravació en la qual apareixia un jove agredint una dona a l'avinguda Diagonal ha declarat aquest dimecres al matí a la comissaria de la Policia Nacional de Talavera de la Reina (Toledo) i ha acabat acusat, igual que l'autor de la puntada de peu, per una falta de vexacions injustes.\nMario García Montealegre, el suposat autor de l'agressió perpetrada, el 22 de febrer passat, entre l'avinguda Diagonal i el carrer Enric Granados, es va entregar ahir dimarts a la mateixa comissaria on avui ha declarat el jove que va gravar els fets. Després de declarar davant els agents l'han acusat d'una falta de vexacions i han traslladat la informació obtinguda al jutge d'instrucció de Barcelona que investiga els fets.\nDivendres passat la filmació va córrer com la pólvora a les xarxes socials. L'enregistrament mostrava l'agressió i com l'autor de la gravació riu la suposada heroïcitat del seu company, mentre la víctima només és capaç de reaccionar incrèdula amb un: "Però què fas, imbècil?".\nEls agents de diversos cossos policials han rebut des d'aquell dia desenes de trucades. Algunes d'errònies, com la que assenyalava un jove de Tortosa com l'autor de l'agressió, de característiques físiques semblants a l'ara acusat. Cinc persones diferents van alertar els Mossos d'Esquadra que l'autor dels fets era un jove de Talavera de la Reina, que es va entregar ahir a la comissaria del seu municipi. Feia diversos dies que havia esborrat totes les fotografies en les quals apareixia la seva cara a les xarxes socials.\nLa víctima, de 48 anys, que va patir un esquinç al turmell, va denunciar l'agressió a la comissaria de la policia autonòmica del barri barceloní de l'Eixample dissabte passat. L'agressor i el seu amic, autor de l'enregistrament, estan en llibertat a l'espera que el jutge els cridi per declarar.


La sanitat a Catalunya: resultats perillosament decebedors - Converses a Catalunya\nEls titulars són clamorosos: “50.000 assistents avalen el Cruïlla” “Barcelona torna a ser el centre de el món de la música en directe”. I mentre això es publica sense gaire opinió crítica, Catalunya es transforma en el malalt de Covid-19 d’Europa i destaca dins del que ja és l’altre gran malalt, que és el conjunt d’Espanya.\nEl mapa que s’ha fet públic, que relaciona el nombre de casos per 100.000 habitant, és aclaparador. Es veu gairebé tot Europa pintada de verd i la península Ibèrica en la seva major part dotada d’un color vermell intens, sense Galícia i el País Basc. En aquest moment som la gran excepció europea sobre la Covid-19, amb l’agreujant que la malaltia tendeix a continuar creixent.\nSom també la capital europea del botellot. Setmana rere setmana milers i milers de persones, majoritàriament joves, es concentren per beure, parlar i ballar en les platges sense cap mesura de seguretat en uns horaris que s’estenen fins a la matinada. La Guàrdia Urbana i els Mossos reconeixen que no tenen capacitat per tancar les platges o dispersar la població. La realitat és evident: estem en mans de les masses que al seu torn propaguen la Covid, mentre que la Generalitat fa de convidat de pedra, pren mesures insignificants i el conseller de Salut, Josep Maria Argimon, va en camí de convertir-se en un comentarista més de la jugada, en un observador, com si la cosa no fos massa amb ell.\nEn una entrevista a La Vanguardia d’aquest diumenge passat diu coses tan interessants com aquesta. Quan se li pregunta si se li ha escapat de les mans la situació, respon: “No, no. El que tenim és un virus que té la funció d’infectar “. Genial, és una visió que inspira tranquil·litat per la capacitat que té de donar-nos seguretat de cara al futur. El virus fa la seva feina i a partir d’aquí “ampla és Castella”. També augura que això va per llarg. Tres mesos més com a mínim i anticipa que la tardor serà crítica perquè “tindrem el virus respiratori sincitial -que la seva tia sap que vol dir-,la grip, la vacunació de la grip i la seva càrrega assistencial amb tot el cansament acumulat i encara probablement vacunant de Covid “ . Un panorama fantàstic.\nAixò sí, demana responsabilitat a la població, però els nostres càrrecs públics són al lloc que estan no per demanar, sinó per fer el que trobem a faltar, que són mesures a l’altura del problema, que cada vegada és més segur que comportarà la pèrdua econòmica de l’estiu i conseqüències dramàtiques de caràcter social passat el setembre.\nEl que no es fa aflorar, començant pel mateix Argimon i amb ell el departament de Salut, és que amb els actuals pressupostos és molt difícil abordar a fons aquest i altres problemes. Per ser concrets, amb dades de l’Idescat i d’acord amb la despesa sanitària pública per càpita en dòlars i paritat de compra, és a dir considerant el nivell de vida de cada país, Catalunya està molt molt enrere, amb només 2.148,7 dòlars. A Europa pitjor que nosaltres només hi ha Portugal, Estònia, República Eslovaca, Lituània, Polònia, Hongria i Letònia. És a dir, països que tenen una renda per càpita molt inferior i que, per tant, poden dedicar menys recursos. Però fins i tot així la diferència amb Portugal és molt petita, perquè aquest país gasta 1.906 dòlars. Espanya queda mal situada, però ens supera amb 2.414,7 dòlars. És que la sanitat en general està mal finançada? Sí, però aquest fet no explica la pèssima situació catalana. Perquè la borsa de sanitat, la més gran de tota la Generalitat, serveix per finançar altres qüestions que no tenen mecanismes clars per a això, per exemple TV3.\nEn l’arrel de tot això hi ha un sistema de finançament global, no només per a Catalunya, mal dissenyat, però també hi ha el fet que aquí es volen fer coses que sense modificar aquest disseny no es poden fer, com tenir la televisió que en termes d’audiència és la més cara d’Espanya.\nQuan parlem del fracàs de la Covid i de la saturació del sistema sanitari, també cal mirar més a fons i no quedar-nos en la superfície.\nEl desordre de la Generalitat\nLa Generalitat aprovarà previsiblement el dia 20 els pressupostos. De què serviran?


Organització esdeveniments ACB | Pepitos Brothers\nActes per esdeveniments ACB\nActe de presentació del Sorteig d’Emparellament de la Supercopa Endesa Vitoria’16 que es va realitzar el passat 5 de setembre de 2016 a la seu de l’ACB a Barcelona. L’acte de l’ACB va ser organitzat per Pepitos Brothers i va comptar amb la participació del President de l’ACB, el Sr. Francisco Roca i els entrenadors dels 4 equips participants a l’esdeveniment: Reial Madrid (Pablo Laso), FC Barcelona Lassa (Giorgios Bartzokas), Herbalife Gran Canaria (Luis Casimiro) i Baskonia (Sito Alonso).\nPresentació del Circuit de Pretemporada Movistar by Liga Endesa a Lleida que es va realitzar el dia 9 de setembre de 2016 a la Seu Vella de Lleida, comptant amb la participació del Sr. Àngel Ros, Alcalde de Lleida, Sr. Francisco Roca, President de l’ACB, Sr. Javier Muniáin, Gerent Marketing Gran Público Telefónica Catalunya i els jugadors Carlos Cabeza (Monrakit Fuenlabrada), Fran Vázquez (Iberostar Tenerife) i José Ángel Antelo (UCAM Murcia).\nRealització de speaker de partits durant el tornegi on van participar 6 equips de la Liga Endesa: UCAM Murcia, Dominion Bilbao Basket, Baskonia, Herbalife Gran Canaria, Iberostar Tenerife i Montakit Fuenlabrada.\nA Pepitos Brothers tenim experiència en organitzar i produir esdeveniments esportius.


Com començar amb l’FP Dual? – practiquesfptorreroja.es\nCom començar amb l’FP Dual?\nGuia pràctica per fer Formació Professional Dual\nT’has plantejat de què t’agradaria treballar en el futur? Vols formar-te i a el mateix temps treballar?\nSi la resposta és sí a tot, t’interessarà saber que és possible estudiar un cicle formatiu i, alhora, adquirir experiència laboral.\nÉs possible que tinguis amics o coneguts que han estudiat un cicle formatiu. Un dels atractius de la formació professional és que, des del primer dia, t’endinses en la que serà la teva futura professió perquè no estudies assignatures comunes sinó contingut relacionat amb la feina que desenvoluparàs.\nAquestes són les característiques més rellevants de la FP. Però hi ha una possibilitat que fa que estudiar un cicle formatiu sigui encara més atractiu: fer-ho en modalitat dual.\nQuè significa dual?\nAprendre al centre educatiu ia l’empresa. Passar, com a mínim, una tercera part de les hores de l’cicle en una empresa on aprendre i treballar com un aprenent.\nRebràs una formació adaptada a la realitat de l’empresa. El centre educatiu i l’empresa seran co-responsables de la teva formació.\nTindràs un títol, un any d’experiència laboral i més probabilitats de trobar feina quan acabis el cicle formatiu. Hi ha estadístiques que mostren que els titulats que han cursat FP Dual troben feina més ràpidament que els que han estudiat el mateix cicle però sense la modalitat dual (com a mitjana, el 70% dels titulats d’un cicle dual tenen feina davant d’un 50% que van estudiar el cicle sense l’opció dual).\nRebràs una remuneració. En moltes CCAA les empreses tenen l’obligació legal de remunerar els aprenents i donar-los d’alta a la Seguretat Social. En les altres, encara que no hi hagi l’esmentada obligació legal, moltes empreses retribueixen als aprenents. En l’Aliança per a la FP Dual considerem que totes les empreses han de remunerar als aprenents.\nQuins passos has de seguir per estudiar un cicle formatiu en Dual?\nBuscar informació. Saber quins centres ofereixen el cicle formatiu que vols estudiar a Dual. Pots consultar els centres educatius que fan FP Dual a Espanya aquí.\nConèixer el model pedagògic\nHi ha centres més innovadors que altres. No tots fan els exàmens de sempre. Pregunta als centres educatius que t’interessen o parla amb exalumnes d’aquests centres!\nBuscar informació sobre els serveis de centre\nPer exemple, si hi ha la possibilitat de fer un intercanvi a l’estranger, si ofereixen formació complementària en idiomes o certificats addicionals o si fan formació per a empreses.\nSaber amb quines empreses han signat convenis\nPensa que aquestes empreses són les que van a formar aprenents i tu podries acabar formant-te com a aprenent en una d’elles.\nSaber si tenen una borsa de treball\nÉs interessant saber si el centre compta amb una borsa de treball per a alumnes ja titulats.\nConèixer els criteris per a cursar FP Dual\nHi ha alguns centres que només permeten als estudiants amb bon expedient. A vegades es tenen en compte altres criteris més subjectius i l’última paraula la té l’empresa.\nAtendre el calendari\nAmb el centre escollit has d’estar atent a l’calendari per saber quan has de presentar la teva sol·licitud d’admissió.\nEn el cas que el teu centre sigui públic o concertat, quan acaba el període d’admissió de sol·licituds, la Conselleria d’Educació de cada CC.AA. ordena totes les sol·licituds rebudes per a cada centre educatiu. Si t’han admès ja podràs fer la matrícula i informar sobre els terminis i la documentació que hauràs de presentar. En el cas que desitgis matricular-te en un centre privat, el procés de formalització de la matrícula pot ser diferent.


Concert per a nadons. FOTO: Cedida\nLes activitats familiars no s'aturen durant els pròxims dies a Sant Cugat\nper Redacció del TOT 15 de novembre de 2018\nArriba un nou cap de setmana i les activitats per gaudir del temps lliure en família a Sant Cugat del Vallès no s'aturen. Unes propostes que el TOT recull a la seva agenda i de les quals en destaca 6 perquè no us perdeu res.\nAquest cap de setmana destaquen els tallers familiars. Un d'ells, el de líquids i reaccions químiques pensat per a nens i nenes d'entre 6 i 9 anys que es farà a la Biblioteca de Volpelleres el dissabte, 17 de novembre, a les 11 i a les 12.30 hores. També hi haurà un taller de fotografia per a famílies el dissabte. Serà a les 17.30 hores al Centre d'Art Maristany, i el preu per fer-lo és de 10,5 euros.\nD'altra banda, el dissabte i el diumenge, a la plaça d'Octavià a les 10 hores, es proposa fer una flor per a l'arbre de Nadal. Un taller amb materials reciclats per decorar el xiprer de la plaça d'Octavià.\nL'hora del conte sempre omple les biblioteques FOTO: Arxiu\nMés enllà dels tallers, aquest cap de setmana hi ha diferents propostes culturals. Entre elles, una nova Hora del conte el dissabte, a les 12 hores, a la Biblioteca Central Gabriel Ferrater. La proposta, pensada a partir dels 4 anys, és Guachimindó, contes d'allò millor.\nTambé dissabte hi ha titelles al Cafè Auditori. Serà a les 18 hores amb Gnoma, per a infants a partir dels 3 anys. I per als més petits, el Teatre de Mira-sol acull diumenge, a les 10 hores, el concert per a nadons Hits. Hi haurà dues funcions més, a les 11.30 i les 12.30 hores, i el preu de l'entrada és de 6 euros.


Liffey - Hisenda valora cases sense aixecar-se de la cadira\nL'oficina d'Hisenda al Google Street View / Foto: Google Street View\nL'administració pública irlandesa utilitza molt sovint el traductor automàtic de Google per a obtenir la versió en gaèlic per la via ràpida però el resultat sol ser desastrós i la majoria de vegades el text no té cap sentit; de tota manera, com que ningú no ho llegeix o els que ho llegeixen no són uns experts lingüístics, a no ser que sigui una cosa escandalosa l'error passa desapercebut.\nAra, a partir d'una pregunta feta pel Comitè de Comptes Públics, s'ha sabut que Hisenda també és una usuària dels serveis de Google, més concretament dels mapes i de l'Street View. Amb la implementació de la Taxa de Propietat Hisenda va enviar una carta a tots els propietaris de la República amb una estimació del valor de l'immoble per tal de calcular l'import a pagar i qui no hi estigui d'acord hi pot apel·lar.\nDurant els anys 2013 i 2014 el percentatge d'acceptació de la valoració feta per Hisenda va ser del 97%. El 3% restant va apel·lar i Hisenda, en lloc d'anar a veure l'immoble d'una manera presencial, ha reconegut que utilitza el Google Street View per tal de determinar si s'ha de corregir el valor estimat.\nURL curta: ves.cat/meP8


Luis Aragonés: «Les paraules no basten, hem de puntuar»\nEl tècnic advertí que l'equip no pot deixar escapar més punts en els seus compromisos\nVictòria Amengual | 21 febrer 2004\nLuis Aragonés advertí que a El Sadar han de puntuar sigui com sigui.\n«Ja no serveixen les paraules, hem de puntuar com sigui i, si és possible, guanyar». Així de contundent i amenaçador es va mostrar Luis Aragonés en la roda de premsa que habitualment ofereix cada divendres per analitzar la cita del Reial Mallorca en la respectiva jornada de Lliga.\nEl tècnic mallorquinista mostrava un aspecte seriós i preocupat pels darrers resultats recollits de l'equip, i no es va amagar darrere dels tòpics a l'hora de manifestar que «a mi les paraules i la bona fe ja no em basten, sinó només el comportament dels jugadors damunt el camp i el convenciment que guanyarem el partit».\nPer Aragonés, tot i jugar millor que el rival, ja són massa els partits que el Mallorca es queda sense puntuar en facilitar els gols dels rivals amb petites errades sovint qualificades pel mateix tècnic vermellenc com a «infantils». Per aquest motiu, el d'Hortaleza no s'ha cansat d'insistir els seus homes sobre la necessitat de mantenir la concentració durant els noranta minuts que duri el partit i no deixar ni un mínim de lloc a la relaxació: «Si no miram els petits detalls tal i com ho fan ells -manifestà Aragonés-, està clar que és molt difícil que guanyem l'Osasuna a El Sadar i està clar que vèncer aquest partit és fonamental, tot i que si puntuam, però no guanyam, tampoc serà un resultat dolent».\nA falta de catorze jornades per a la finalització de la Lliga, i amb just cinc punts sumats en aquesta segona volta, l'entrenador mallorquinista no dubtà a advertir que «és com si ara començàs una competició de només catorze partits, perquè és en aquestes jornades quan tothom s'ho juga tot» i sentencià que «com a mínim hem de treure un punt d'El Sadar».\nEn la mateixa línia, va treure importància a un calendari que, amb l'excepció d'Osasuna, els enfronta als ossos durs de la Lliga: Atlètic de Madrid, Barcelona, Deportivo i València, de manera consecutiva. Per Aragonés, emperò, aquest fet tampoc no és d'excessiva preocupació per ell, perquè «ja se sap que al damunt del camp a vegades el difícil es torna fàcil i el fàcil difícil», com ja succeí quan es guanyà a Riazor i no es va ser capaç de guanyar després el Racing a Son Moix. «Els rivals difícils em preocupen, és lògic, però tampoc en excés perquè són equips que et deixen jugar, crear ocasions... i ja se sap que ara un partit el pot guanyar qualsevol i les diferències són en guanyar la Lliga», sentencià Luis Aragonés.\nPel que fa a la tensió arbitral que s'ha generat envers el polèmic penal que afavorí l'empat del Reial Madrid davant del València ja en el temps de descompte, el tècnic vermellenc donà un cop de mà als àrbitres, a qui qualificà «d'amics meus i jo per tant mai no parlaré malament d'ells». No obstant això, el tècnic sí deixà constància que de les seves paraules no s'ha d'interpretar que tengui una fe cega en les seves decisions, en afegir que «està clar que moltes vegades pens algunes coses, però mai no expressaré les meves opinions».\nAixí mateix per ell, la solució a tot això seria «no donar-los tant de protagonisme, perquè per exemple a Anglaterra es parla d'un partit sense pràcticament saber qui és l'àrbitre».


Sant Jaume de Montpalau\nSant Jaume de Montpalau, municipi de Ribera d'Ondara\nL'església de Sant Jaume de Montpalau està documentada des del segle XI però l'edifici actual és força més tardà, probablement del segle XIV, amb moltes modificacions posteriors.\nEstà situada en una plaça, fora del que va ser el recinte emmurallat. És un temple d'una única nau, amb una capella barroca que flanqueja la porta i un potent campanar de torre, octogonal.\nA l'interior hi ha un sarcòfag del segle XIV amb una figura jacent que mostra l'escut dels Calders.\nLa Paeria de Cervera presenta el projecte del Camí de Sant Jaume\nLa Paeria de Cervera presenta el projecte de "Rehabilitació de trams del camí de Sant Jaume al seu pas per la Cervera històrica i monumental"\nEl passat dilluns dia 2 de novembre al Auditori municipal de Cervera, es va fer la presentació del projecte que s'anuncia en la capçalera de la nostra noticia i de la que es pot trobar més informació en l'enllaç que possem.\nEnllaç a la Paeria de Cervera\nEls Amics del Camí del Palau d'Anglesola ens han enviat el cartell, de la caminada que organitzen el dia 20 de setembre proper.\nAmics del Camí de Sant Jaume Balaguer Cruïlla\nALBERG DE PELEGRINS "TERESA PÀMIES" DE BALAGUER\nEn aquesta casa nasqué l'escriptora Teresa Pàmies\nEs troba al carrer Pintor F. Borràs núm. 14 de Balaguer.\nLa casa ha estat restaurada i avui és l'alberg de pelegrins.\nCom es pot veure és molt acollidora.\nTé la seva cuina i un bany molt complert.\nTé capacitat per 6 pelegrins que poden dormir en aquestes lliteres.\nPer accedir a l'alberg els dies laborables, les claus es troben a l'edifici "Lapallavacara"(9-14 h i 17-22 h), fora d'aquest horari i els caps de setmana truqueu a l'Ajuntament 973 44 52 00.\nAmics del Camí de Sant Jaume de Cervera\nTornem després de les vacances\nFem un nou pas fronterer. Comencem el dia 5 de setembre al "Col de la Perche" perquè volem fer el Camí de Sant Jaume del Segre. La primera etapa arribarem a Puigcerdà i farem un recorregut de 20 km.\nBarri dels Ametllers\nEl passat divendres 24 de juliol un grup de caminadors van fer la sortida llunàtica des de La Manresana fins a Cervera.\nUn moment de la caminada, que era de 13 km.\nFent un descans, i recuperant forces.\nFoto de grup en moment de l'arribada al barri dels Ametllers de Cervera.\nXERRADA VERS EL CAMÍ DE SANT JAUME A L'ALT URGELL I LA CERDANYA\nAquesta xerrada es va fer el dia 20 de juliol a la sala "La palla va cara" de Balaguer.\nLa Núria Boltà escriptora, en un moment de la seva intervenció.\nEl Jaume Marvà presentant a la Núria\nEl públic assistent a la conferència\nLa Núria, dedicant el llibre a la nostra associació.\nEXPOSICIÓ FOTOGRÀFICA DEL CAMÍ DE SANT JAUME DE PERPINYÀ A MEQUINENSA\nEn Jordi Peñarroja i en Jaume Mavà presentan les fotografies a la Sala d'exposicions de l'Ajuntament de Balaguer el passat dilluns dia 20 de juliol.\nTambé va assistir a l'expossició l'alcade de Balaguer Sr. Jordi Ignasi Vidal\nAmics del Camí de Sant Jaume de Balaguer\nEls amics del Camí de Sant Jaume de Balaguer ens han fet arribar el programa dels actes que han preparat per la setmana de la festivitat de Sant Jaume.\nAssociació de veïns Sant Jaume del "Barri Ametllers" de Cervera\nCartell que han fet arribar els amics del Barri dels Ametllers, de la seva caminada llunàtica per aquest any.\nDivendres 24 de juliol de 2015\nDe LA MANRESANA(Sant Ramon) – CERVERA\nPunt de trobada: Plaça de la Pau (Barri dels Ametllers)\nInscripcions fins el 23 de juliol al telèfon 665.887.808, i Jesús 647 578 158\nPreu: 5 € (l'anada fins a La Manresana es farà amb autocar)\nCAL PORTAR: CALÇAT CÒMODE, SOPAR, BASTONS TREKKING, LLANTERNA I AIGUA.\nAmics del Camí de Sant Jaume de l'Hospitalet\nEls nostres amics de l'Hospitalet, ens han fet arribar el programa d'actes amb motiu de la celebració de la festivitat de Sant Jaume.\n19 h Inaguració del nou local social de l'Associcació\n7,30h Sortida de l'Hospitalet i Collserola de 12 km\n12,0 Missa en honor de Sant Jaume a l'església de Nosta Sra. dels Desamparats.\nTot seguit faran un dinar.\nPer més informació trucar al telèfon 93 332 67 48


Teresa Jordà es disculpa per una polèmica foto a Intagram\nEl PP català ha demanat la dimissió de la consellera d'Agricultura per la foto publicada a Instagram\ndimecres, 21 d’agost 2019 - 10:48h\nTeresa Jordà s'ha disculpat aquest dimarts en directe a Catalunya Ràdio per una foto que publicava al seu Instagram i que ha portat cua. La consellera d'Agricultura mostrava la setmana passada una imatge amb una cervesa artesanal a la mà, etiquetada amb el missatge 'Fuck Spain', generant una allau de crítiques.\nSegons Jordà, no es va adonar del missatge que portava escrit l'ampolla fins a llegir els primers comentaris. «Estava en un restaurant i un noi se'm va apropar per ensenyar-me la beguda. Vam estar parlant una estona, vaig fer-me la foto i vaig marxar», relata. Les xarxes socials esclatarien en retrets per enaltir un missatge d'aquestes característiques essent una representant política.\n«No era la meva intenció. La meva trajectòria demostra que ens sobren milions d'arguments per demanar la llibertat política del país i no és necessari faltar el respecte absolutament a ningú», deia la consellera. «Si he faltat el respecte a algú, ho sento», afegia.\nEl PP català demana la dimissió de Jordà\nAlguns usuaris l'han convidat a fer l'exercici a la inversa i imaginar-se quina hauria estat la seva reacció si un membre del govern espanyol hagués recomanat consumir una cervesa amb el missatge 'Fuck Catalunya'.\nPer la seva banda, el president del PP català, Alejandro Fernández, ha demanat la seva dimissió per la qüestió: «No és acceptable que la senyora consellera tingui temps per fer-se fotos còmiques faltant el respecte a més de la meitat de la societat catalana, mentre no té temps per rebre els afectats dels incendis que necessiten ajudes directes», referint-se a les víctimes del tràgic foc a les Terres de l'Ebre, que reclamen més suport.\nLa polèmica de la llet crua\nNo és la primera vegada que l'exalcaldessa de Ripoll es troba a l'ull de l'huracà. El juliol de 2018 va ratificar el decret que permetia la comercialització de la llet crua a Catalunya, fet que va generar una forta polèmica pels riscs que pot comportar i per l'oposició de gran part de la comunitat mèdica.\nL'any 2013, en la mateixa línia, Jordà va ser durament criticada també per plantejar a la llavors ministra de Sanitat, Ana Mato, regular les teràpies naturals com l'homeopatia o l'acupuntura per «dotar de seguretat a la ciutadania».